2014.gada . Noteikumi Nr.

Rīgā (prot. Nr. .§)

**Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu**

Izdoti saskaņā ar Kooperatīvo sabiedrību likuma

36.1panta otro daļu

**I. Vispārīgie jautājumi**

1. Noteikumi nosaka lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības kritērijus un to izvērtēšanas kārtību.

2. Lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības atbilstību izvērtē biedrība "Latvijas Lauksaimniecības kooperatīvu asociācija" (turpmāk – asociācija), kura šā uzdevuma izpildē ir Zemkopības ministrijas padotībā.

3. Lēmuma pieņemšanai par lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības atbilstību šo noteikumu II un III nodaļā minētajiem kritērijiem asociācija izveido komisiju piecu cilvēku sastāvā (turpmāk-komisija). Komisijā iekļauj pa vienam pārstāvim no Zemkopības ministrijas, Lauku atbalsta dienesta un Valsts ieņēmumu dienesta un divus pārstāvjus no asociācijas. Komisijai ir tiesības uz sēdi uzaicināt nozares ekspertus ar padomdevēja tiesībām.

4. Asociācija savā tīmekļa vietnē publicē asociācijas valdes priekšsēdētāja apstiprinātu komisijas nolikumu, kurā ir noteikts komisijas sastāvs, darba organizēšana un šo noteikumu II un III nodaļā minēto atbilstības kritēriju izvērtēšanas metodika.

5. Šo noteikumu izpratnē lauksaimniecības preču un pakalpojumu vai mežsaimniecības preču un pakalpojumu kopējais apgrozījums ir darījumu vērtība, kas veidojas starp sabiedrību un tās biedriem un personām, kas nav sabiedrības biedri, bet ir lauksaimniecības vai mežsaimniecības produkcijas ražotāji. Sabiedrības kopējo apgrozījumu veido:

5.1. ieņēmumi no sabiedrības biedriem un personām, kas nav sabiedrības biedri, pārdotajām precēm, kas nepieciešamas lauksaimniecības vai mežsaimniecības produkcijas ražošanai;

5.2. ieņēmumi no sabiedrības biedriem un personām, kas nav sabiedrības biedri, sniegtajiem lauksaimniecības vai mežsaimniecības pakalpojumiem, kas nepieciešami lauksaimniecības vai mežsaimniecības produkcijas ražošanai un produkcijas kopīgai laišanai tirgū;

5.3. no sabiedrības biedriem un personām, kas nav sabiedrības biedri, realizācijai iepirktā saražotā lauksaimniecības vai mežsaimniecības produkcija iepirkuma cenā.

6. Šo noteikumu izpratnē lauksaimniecības un mežsaimniecības pakalpojumi ir sabiedrības sniegtie pakalpojumi biedriem, kas nepieciešami lauksaimniecības vai mežsaimniecības produkcijas ražošanai un produkcijas kopīgai laišanai tirgū, izņemot finanšu un juridiskos pakalpojumus.

7. Personas, kas nav sabiedrības biedri šo noteikumu izpratnē, ir fiziskas vai juridiskas personas, kuras nodarbojas ar lauksaimniecības vai mežsaimniecības produkcijas ražošanu un nav attiecīgās sabiedrības biedri.

8. Ja atbilstības statusa izvērtēšanas laikā, pārbaudē uz vietas vai atbilstības audita veikšanas laikā komisija vai asociācija konstatē, ka sabiedrība ir speciāli radījusi atbilstības statusa iegūšanai nepieciešamos apstākļus, lai izpildītu šajos noteikumos noteiktos atbilstības kritērijus, sabiedrībai atbilstības statusu nepiešķir un sabiedrība nav tiesīga pretendēt uz atbilstības statusu trīs gadus pēc kārtas.

**II. Lauksaimniecības pakalpojumu kooperatīvās sabiedrības atbilstības kritēriji**

9. Lauksaimniecības pakalpojumu kooperatīvās sabiedrības atbilstības kritēriji:

9.1. sabiedrība realizē lauksaimniecības produkciju, kura saražota tās biedra saimniecībā vai iepirkta no biedra, kas ir cita sabiedrība. Ja sabiedrība realizē produkciju, kura iepirkta no biedra, kas ir cita sabiedrība, iepirktā produkcija ir saražota šīs sabiedrības biedra saimniecībā. Šo prasību nepiemēro tehnikas pakalpojumu sabiedrībām;

9.2. minimālais lauksaimniecības preču un lauksaimniecības pakalpojumu apgrozījums starp sabiedrību un tās biedriem ir 7 000 *euro*. Izvērtējot minimālo lauksaimniecības preču un lauksaimniecības pakalpojumu apgrozījumu, ņem vērā atsevišķa darījuma ekonomisko saturu un būtību, nevis tikai juridisko formu;

9.3. lauksaimniecības preču un lauksaimniecības pakalpojumu apgrozījums starp sabiedrību un tās biedriem nav mazāks par 75 procentiem no sabiedrības lauksaimniecības preču un lauksaimniecības pakalpojumu kopējā apgrozījuma;

9.4. augļu un dārzeņu nozares sabiedrībai, kurā biedru skaits ir mazāks par 10, lauksaimniecības preču un lauksaimniecības pakalpojumu apgrozījums starp sabiedrību un tās biedriem attiecīgajā nozarē nav mazāks par 80 procentiem no kopējā lauksaimniecības preču un lauksaimniecības pakalpojumu apgrozījuma;

9.5. pārpalikums sabiedrības biedriem sadalīts proporcionāli tiem sniegto lauksaimniecības preču un lauksaimniecības pakalpojumu apgrozījumam;

9.6. ne mazāk kā 25 procenti no pārpalikuma līdzekļiem ieguldīti sabiedrības attīstībā;

9.7. sabiedrības ieņēmumi no lauksaimniecības preču un lauksaimniecības pakalpojumu kopējā apgrozījuma veido ne mazāk kā 75 procentus no sabiedrības neto apgrozījuma;

9.8. sabiedrības lauksaimniecības preču un lauksaimniecības pakalpojumu apgrozījums ar vienu biedru nepārsniedz 40 procentus no sabiedrības lauksaimniecības preču un lauksaimniecības pakalpojumu kopējā apgrozījuma;

9.9. minimālais sabiedrības biedru skaits, ar kuriem sabiedrībai ir lauksaimniecības preču un pakalpojumu apgrozījums, ir 10, augļu un dārzeņu nozarē – pieci. Minimālais biedru skaits sabiedrībā ir vismaz sešus mēnešus;

9.10. bioloģiskajā nozarē visi sabiedrības biedri ir sertificēti atbilstoši normatīvajiem aktiem, kas nosaka bioloģiskās lauksaimniecības uzraudzības un kontroles kārtību;

9.11. tādu saistīto personu, skaits, kas atbilst Komerclikumā minētajai izpratnei nav lielāks par 30 procentiem no sabiedrības biedru kopējā skaita;

9.12.sabiedrība iepriekšējā saimnieciskās darbības gadā ārpus sabiedrības ir realizējusi vismaz  no puses sabiedrības biedru kopējā skaita iepirkto to saimniecībās saražoto lauksaimniecības produkciju. Šo prasību nepiemēro tehnikas pakalpojumu sabiedrībām;

9.13.sabiedrības biedrs trīs gadu laikā vismaz vienu reizi ir realizējis lauksaimniecības produkciju vai izmantojis sabiedrības sniegto pakalpojumu;

9.14.sabiedrība iepriekšējā saimnieciskās darbības gadā ir sasaukusi vismaz vienu biedru kopsapulci, kurā ar balsojumu ir apstiprināts sabiedrības gada pārskats un peļņas sadale;

9.15.iesnieguma par atbilstības izvērtēšanu iesniegšanas un atbilstības izvērtēšanas brīdī, sabiedrībai nav būtisku neatbilstību šo noteikumu un Kooperatīvo sabiedrību likumā noteiktajām prasībām, kas saistītas ar šajos noteikumos minēto kritēriju izpildi;

9.16.19 sabiedrības darbība un darījumi starp sabiedrību un sabiedrības biedriem atbilst statūtiem, un atbilstības izvērtēšanas laikā nav konstatēti būtiski statūtu un normatīvo aktu prasību pārkāpumi, kas saistīti ar šajos noteikumos minēto kritēriju izpildi;

9.17. pēc stāvokļa kārtējā gada 26.februārī vai 20 dienas pirms šo noteikumu [12.punktā](http://likumi.lv/doc.php?id=254754#p9.) minētā termiņa sabiedrības nodokļu parādu kopsumma nepārsniedz 150 *euro*;

9.18. sabiedrības valdē vairākums ir sabiedrības biedri, ja sabiedrībā nav izveidota padome;

9.19. sabiedrība ir reģistrēta Latvijas Republikas Uzņēmumu reģistrā ne vēlāk kā iepriekšējā gada 1.jūlijā. Ja sabiedrība nav nostrādājusi pilnu pārskata gadu, sabiedrības dibināšanas brīdī visi sabiedrības dibinātāji ir lauksaimniecības produkcijas ražotāji, no kuriem 80 procenti sabiedrības dibinātāju pirms tās reģistrācijas vismaz trīs gadus ir darbojušies kā lauksaimniecības produkcijas ražotāji un ir reģistrējušies kā saimnieciskās darbības veicēji lauksaimniecības nozarē;

9.20. sabiedrībai nav pasludināts maksātnespējas process vai saskaņā ar Latvijas Republikas Uzņēmumu reģistra žurnāla informāciju tā neatrodas likvidācijas procesā.

10. Papildus šo noteikumu [9.punktā](http://likumi.lv/doc.php?id=254754#p6) minētajiem kritērijiem lauksaimniecības pakalpojumu kooperatīvā sabiedrība, kas pretendē uz piena ražotāju organizācijas atzīšanu saskaņā ar normatīvajiem aktiem par piena un piena produktu ražotāju organizāciju atzīšanas un to darbības uzraudzības kārtību, atbilst šādiem kritērijiem:

10.1. sabiedrības biedri ir piena ražotāji un nenodarbojas ar svaigpiena apstrādi, pārstrādi un piena produktu ražošanu, izņemot mājražošanu;

10.2. svaigpiena apjoms, par ko sabiedrība risina līgumslēgšanas sarunas, ir vismaz 125 tonnas pēdējo 12 mēnešu laikā;

10.3. sabiedrība risina līgumslēgšanas sarunas par svaigpienu, kas saražots tās biedru saimniecībās;

10.4. sabiedrība risina līgumslēgšanas sarunas par vismaz 75 procentiem no katra biedra pārdodamā svaigpiena apjoma.

**III. Mežsaimniecības pakalpojumu kooperatīvās sabiedrības atbilstības kritēriji**

11. Mežsaimniecības pakalpojumu kooperatīvās sabiedrības atbilstības kritēriji:

11.1. sabiedrība sniedz mežsaimniecības pakalpojumus un realizē mežsaimniecības produkciju, kura iegūta tās biedra īpašumā vai iepirkta no meža īpašnieka, kas nav sabiedrības biedrs. Ja sabiedrība realizē produkciju, kura iepirkta no meža īpašnieka, kas nav sabiedrības biedrs, iepirktā produkcija ir iegūta tā meža īpašumā;

11.2. minimālais mežsaimniecības preču un mežsaimniecības pakalpojumu apgrozījums starp sabiedrību un tās biedriem ir 7 000 *euro.* Izvērtējot minimālo mežsaimniecības preču un mežsaimniecības pakalpojumu apgrozījumu, ņem vērā atsevišķa darījuma ekonomisko saturu un būtību, nevis tikai juridisko formu;

11.3. mežsaimniecības preču un mežsaimniecības pakalpojumu apgrozījums starp sabiedrību un tās biedriem nav mazāks par 50 procentiem no sabiedrības kopējā lauksaimniecības preču un pakalpojumu apgrozījuma. Atkārtoti pretendējot uz atbilstības statusu, mežsaimniecības preču un mežsaimniecības pakalpojumu apgrozījums starp sabiedrību un tās biedriem katru gadu palielinās par 10 procentiem un trešajā un turpmākajos saimnieciskās darbības gados nav mazāks par 70 procentiem no sabiedrības mežsaimniecības preču un mežsaimniecības pakalpojumu kopējā apgrozījuma;

11.4. pārpalikums sabiedrības biedriem sadalīts proporcionāli tiem sniegto mežsaimniecības preču un mežsaimniecības pakalpojumu apgrozījumam;

11.5. ne mazāk kā 25 procenti no pārpalikuma līdzekļiem ieguldīti sabiedrības attīstībā;

11.6. sabiedrības ieņēmumi no mežsaimniecības preču realizācijas un mežsaimniecības pakalpojumu sniegšanas veido ne mazāk kā 75 procentus no sabiedrības neto apgrozījuma;

11.7. sabiedrības mežsaimniecības preču un mežsaimniecības pakalpojumu apgrozījums ar vienu biedru sabiedrības pirmajā saimnieciskās darbības gadā nepārsniedz 60 procentus, otrajā gadā – 50 procentus, trešajā gadā un turpmākajos saimnieciskās darbības gados – 40 procentus no sabiedrības mežsaimniecības preču un mežsaimniecības pakalpojumu kopējā apgrozījuma;

11.8. minimālais sabiedrības biedru skaits ir 15. Minimālais biedru skaits sabiedrībā ir vismaz sešus mēnešus;

11.9.minimālais sabiedrības biedru skaits, ar kuriem sabiedrībai ir mežsaimniecības preču un mežsaimniecības pakalpojumu apgrozījums, ir pieci;

11.10.tādu saistīto personu, skaits, kas atbilst Komerclikumā minētajai izpratnei, nav lielāks par 30 procentiem no sabiedrības biedru kopējā skaita;

11.11.sabiedrība otrajā saimnieciskās darbības gadā un turpmākajos gados ārpus sabiedrības ir realizējusi vismaz no pieciem sabiedrības biedriem iepirkto šīs sabiedrības biedra saimniecībā saražoto mežsaimniecības produkciju;

11.12.sabiedrības biedrs 10 gadu laikā vismaz vienu reizi ir realizējis mežsaimniecības produkciju vai izmantojis sabiedrības sniegto pakalpojumu;

11.13.sabiedrība iepriekšējā saimnieciskās darbības gādā ir sasaukusi vismaz vienu biedru kopsapulci, kurā ar balsojumu ir apstiprināts sabiedrības gada pārskats un peļņas sadale;

11.14.iesnieguma par atbilstības izvērtēšanu iesniegšanas un atbilstības izvērtēšanas brīdī, sabiedrībai nav būtisku neatbilstību šo noteikumu un Kooperatīvo sabiedrību likumā noteiktajām prasībām, kas saistītas ar šajos noteikumos minēto kritēriju izpildi;

11.1519. sabiedrības darbība un darījumi starp sabiedrību un sabiedrības biedriem atbilst statūtiem, un atbilstības izvērtēšanas laikā nav konstatēti būtiski statūtu un normatīvo aktu prasību pārkāpumi, kas saistīti ar šajos noteikumos minēto kritēriju izpildi;

11.16. atbilstības izvērtēšanas brīdī sabiedrības biedru kopējā apsaimniekotā mežu platība ir vismaz 500 hektāri;

11.17. pēc stāvokļa kārtējā gada 26.februārī vai 20 dienas pirms šo noteikumu [12.punktā](http://likumi.lv/doc.php?id=254754#p9.) minētā termiņa sabiedrības nodokļu parādu kopsumma nepārsniedz 150 *euro*;

11.18. sabiedrības valdē vairākums ir sabiedrības biedri, ja sabiedrībā nav izveidota padome;

11.19. sabiedrība ir reģistrēta Latvijas Republikas Uzņēmumu reģistrā ne vēlāk kā iepriekšējā gada 1.jūlijā. Ja sabiedrība nav nostrādājusi pilnu pārskata gadu, visi sabiedrības dibinātāji ir meža īpašnieki vai saimnieciskās darbības veicēji mežsaimniecības nozarē, un vismaz 80 procentiem tās biedru mežs ir bijis biedra īpašumā vismaz trīs gadus no sabiedrības dibināšanas brīža;

11.20. sabiedrībai nav pasludināts maksātnespējas process un tā nav likvidācijas procesā.

**IV. Lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanas kārtība un atbilstības statusa piešķiršana**

12. Sabiedrība, kuras pārskata gads sakrīt ar kalendāra gadu, katru gadu līdz 15. martam, sabiedrība, kuras pārskata gads nesakrīt ar kalendāra gadu, katru gadu 75 dienu laikā pēc pārskata gada beigām un sabiedrība, kuras darbības apjoms pārsniedz divus no Gada pārskata likuma 24.panta otrajā daļā minētajiem kritērijiem, katru gadu piecu mēnešu laikā pēc pārskata gada beigām asociācijā iesniedz:

12.1. iesniegumu par atbilstības izvērtēšanu (1.pielikums);

12.2. biedru sarakstu un informāciju par lauksaimniecības vai mežsaimniecības preču un pakalpojumu apgrozījumu starp sabiedrību un sabiedrības biedriem (2.pielikums). Ja biedru saraksts iesniegts papīra formā, to iesniedz arī elektroniski;

12.3. informāciju par biedra sabiedrībā reģistrēto meža īpašuma platību hektāros, tā kadastra numuru. Sabiedrība, kura reģistrēta Latvijas Republikas Uzņēmumu reģistrā ne vēlāk kā iepriekšējā gada 1.jūlijā un kura nav nostrādājusi pilnu pārskata gadu, informāciju par biedra sabiedrībā reģistrēto meža īpašuma platību hektāros, tā kadastra numuru un gadu, kurā biedrs ieguvis meža īpašumu;

12.4. informāciju par lauksaimniecības vai mežsaimniecības preču un pakalpojumu apgrozījumu starp sabiedrību un personām, kas nav sabiedrības biedri, bet kas nodarbojas ar lauksaimniecības vai mežsaimniecības produkcijas ražošanu (3.pielikums);

12.5. neapstiprinātu (tikai valdes parakstītu) gada pārskata projektu par iepriekšējo saimniecisko darbības gadu;

12.6. protokola izrakstu par iepriekšējā saimnieciskās darbības gadā sasaukto biedru kārtējo kopsapulci, kurā ar balsojumu ir apstiprināts sabiedrības gada pārskats un peļņas sadale, un biedru kopsapulces dalībnieku reģistrācijas lapu;

12.7. informāciju par veiktajiem ieguldījumiem un pamatlīdzekļu pieaugumu.

13. Lai operatīvāk pieņemt šo noteikumu 17.1.apakšpunktā minēto lēmumu, sabiedrība ir tiesīga iesniegt detalizētu skaidrojumu par iepriekšējā saimnieciskās darbības gada neto apgrozījumu, norādot neto apgrozījuma (ieņēmumu) sadalījumu pa darbības veidiem, biedriem un personām, kas nav sabiedrības biedri, kas apliecina lauksaimniecības vai mežsaimniecības preču un pakalpojumu kopējos ieņēmumus un pārpalikuma sadali.

1412. Asociācija, izvērtējot lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības iesniegtos dokumentus, ir tiesīga veikt pārbaudi uz vietas un pieprasīt papildu informāciju, kas nepieciešama lēmuma pieņemšanai par atbilstības statusa piešķiršanu.

15. Sabiedrība nodrošina iespēju asociācijai veikt pārbaudi uz vietas un pēc asociācijas pieprasījuma uzrāda pārbaudei nepieciešamos dokumentus.

1614.Ja asociācija atbilstoši šo noteikumu 14.punktā noteiktajam pieprasa papildu informāciju, šo noteikumu 17.punktā norādītais laikposms atbilstības statusa lēmuma pieņemšanai pagarinās atbilstoši Administratīvā procesa likuma 64. panta otrā daļā noteiktajam.

17. Asociācija katru gadu līdz 15.aprīlim vai mēneša laikā pēc šo noteikumu [12.punktā](http://likumi.lv/doc.php?id=254754#p9.) minēto dokumentu saņemšanas:

17.1. pieņem lēmumu par atbilstības statusa piešķiršanu vai nepiešķiršanu un paziņo par to lauksaimniecības pakalpojumu kooperatīvajai sabiedrībai vai mežsaimniecības pakalpojumu kooperatīvajai sabiedrībai;

17.2. papīra dokumenta formā (pievienojot vai nosūtot elektronisko versiju) vai elektroniska dokumenta veidā (ja attiecīgais dokuments sagatavots atbilstoši normatīvajiem aktiem par elektronisko dokumentu noformēšanu) iesniedz Valsts ieņēmumu dienestā, Zemkopības ministrijā un Lauku atbalsta dienestā atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību sarakstu;

17.3. publicē savā tīmekļa vietnē atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību sarakstu.

1814

19. Atbilstības statuss tiek piešķirts uz vienu gadu, kas sākas nākamajā dienā pēc lēmuma pieņemšanas un ir spēkā līdz nākamā gada 15.aprīlim vai līdz brīdim, kad asociācija pieņem lēmumu par atbilstības statusa piešķiršanu kārtējā gadā.

1915

16. Aprēķinot uzņēmumu ienākuma nodokli par to taksācijas periodu, par kura saimnieciskās darbības rezultātiem pēctaksācijas periodā sabiedrībai ir piešķirts atbilstības statuss, lauksaimniecības pakalpojumu kooperatīvā sabiedrība un mežsaimniecības pakalpojumu kooperatīvā sabiedrība piemēro likuma "[Par uzņēmumu ienākuma nodokli](http://likumi.lv/doc.php?id=34094)" 2.panta trešās daļas normas.

20. Šo noteikumu [17.1.apakšpunktā](http://likumi.lv/doc.php?id=254754#p10) un 26.punktā minēto lēmumu var apstrīdēt Zemkopības ministrijā. Zemkopības ministrijas lēmumu var pārsūdzēt tiesā.

**V. Atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību darbības uzraudzība**

21. Asociācija katru gadu līdz 1.oktobrim, atbilstoši asociācijas atbilstības audita veikšanas, darba organizēšanas un audita darba dokumentu sagatavošanas kārtībai, kura ir publicēta asociācijas tīmekļa vietnē, īsteno atbilstības auditu uz vietas vismaz pieciem procentiem atbilstīgo lauksaimniecības pakalpojumu kooperatīvo sabiedrību un atbilstīgo mežsaimniecības pakalpojumu kooperatīvo sabiedrību.

2219. Asociācijai, īstenojot atbilstības auditu, ir tiesības izvērtēt lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības darbības atbilstību statūtiem un normatīvo aktu prasībām, kas saistītas ar šajos noteikumos minēto kritēriju izpildi.

2320. Atbilstības auditā piedalās komisijas locekļi un tās sastāvā iekļautie nozares eksperti.

24. Komisijas locekļiem un nozares ekspertiem nav tiesību izpaust trešajām personām informāciju, kas tiem kļuvusi zināma, izvērtējot lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstību un veicot atbilstības auditu.

252. Ja komisijas loceklim vai pieaicinātajam ekspertam saskaņā ar likumu "Par interešu konflikta novēršanu valsts amatpersonu darbībā" rodas interešu konflikts saistībā ar vērtējamo sabiedrību, minētais komisijas loceklis vai eksperts nav tiesīgs piedalīties attiecīgā lēmuma pieņemšanas procesā.

26. Asociācijai ir tiesības pieņemt lēmumu par atbilstības statusa anulēšanu, ja, īstenojot atbilstības auditu, tiek konstatēta neatbilstība šo noteikumu kritērijiem vai normatīvo aktu prasībām, kas saistītas ar minēto kritēriju izpildi.

27. Ja tiek pieņemts lēmums par atbilstības statusa anulēšanu:

27.1. asociācija piecu darbdienu laikā informē Valsts ieņēmumu dienestu, Zemkopības ministriju un Lauku atbalsta dienestu par tām lauksaimniecības pakalpojumu kooperatīvajām sabiedrībām un mežsaimniecības pakalpojumu kooperatīvajām sabiedrībām, kurām anulēts atbilstības statuss;

27.2. Valsts ieņēmumu dienests mēneša laikā pēc lēmuma pieņemšanas atbilstoši normatīvajiem aktiem par nodokļiem un nodevām veic nodokļu uzrēķinu un piedzen saņemto nodokļa atvieglojumu, ja attiecīgā sabiedrība Valsts ieņēmumu dienestā nav iesniegusi uzņēmumu ienākuma nodokļa deklarāciju par aprēķināto uzņēmumu ienākuma nodokli par to taksācijas periodu, par kuru atbilstības statuss ir anulēts;

27.3. Lauku atbalsta dienests divu mēnešu laikā pēc lēmuma anulēšanas atbilstoši normatīvajiem aktiem par kārtību, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai, pieprasa atbalsta atmaksu.

**V. Noslēguma jautājums**

28. Atzīt par spēku zaudējušiem Ministru kabineta 2013.gada 29.janvāra noteikumus Nr.73 "[Noteikumi par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu](http://likumi.lv/doc.php?id=244950)" (Latvijas Vēstnesis, 2013, 32.nr.; 2014, 37.nr).

Ministru prezidente L.Straujuma

Zemkopības ministrs J.Dūklavs

15.09.2014. 15:55

2512

D.Urdziņa

67878724, Diana.Urdzina@zm.gov.lv